Før 1940 var området en del av Det arabiske hav. En av Kongresspartiets ledere, entreprenøren Khurshed Nariman (også kalt Nariman), fra Bombay, foreslo å tørrlegge området i nærheten av Churchgate. For å oppnå dette ble den grunne bukta fylt med rivningsmasse fra nedrevne gårder i byen. Det ble også brukt armert betong som fyllmasse, og stålet til armeringen måtte kjøpes på svartebørs til overkurs på grunn av den pågående 2. verdenskrig. Ytterligere tørrlegging ble gjennomført på 1970-tallet og en byggeboom i dette tiåret førte også til at det ble bygd en rekke høye kontorbygg på Nariman Point.